2. ลักษณะการประกอบธุรกิจ

2.1 ประวัติความเป็นมา

บริษัท เพิ่มสินสตีลเวิคส์ จำกัด (มหาชน) (“บริษัท”) ก่อตั้งเมื่อวันที่ 22 ตุลาคม 2532
ด้วยทุนจดทะเบียน 6 ล้านบาท โดยกลุ่มยงวงศ์ไพบูลย์ เพื่อประกอบธุรกิจซื้อมา-ขายไป
เหล็กแผ่นรีดเย็น (Cold rolled steel) โดยการนำเข้าสินค้าจากต่างประเทศเป็นหลัก
และจากวิสัยทัศน์ของผู้บริหารซึ่งเห็นความสำคัญและแนวโน้มของธุรกิจการแปรรูปสินค้าเหล็กจึงมีความคิดที่จะพัฒนาบริษัทให้เป็นผู้แปรรูปสินค้าเหล็กโดยเริ่มติดตั้งเครื่องจักรสำหรับการตัดเหล็กแผ่นรีดเย็นและเหล็กแผ่นเคลือบเคมีด้วยไฟฟ้า
ต่อมาในปี 2540 หลังจากที่มีการผลิตเหล็กแผ่นรีดเย็นในประเทศ
บริษัทหันมาซื้อจากผู้ผลิตในประเทศ ต่อมาในปี 2547
บริษัทได้ทำการซื้อสินทรัพย์และการดำเนินธุรกิจจากบริษัท สยามคัลเลอร์ชีท จำกัด
ซึ่งเป็นผู้ผลิตแผ่นหลังเหล็กเคลือบสีและผนังเหล็กเคลือบสี
และได้เริ่มแปรรูปและจำหน่ายสินค้าเหล็กชนิดอื่น ได้แก่ เหล็กโครงคร่าวเพดานและผนัง
และเหล็กกล้าแรงดึงสูงชุบสังกะสีรูปตัวซี โดย ณ วันที่ 31 มีนาคม 2548 บริษัทมีทุนจดทะเบียน
500 ล้านบาท และเรียกชำระแล้ว 400 ล้านบาท
และกลุ่มยงวงศ์ไพบูลย์ยังคงเป็นผู้ถือหุ้นใหญ่และเป็นผู้บริหาร

การเปลี่ยนแปลงและพัฒนาการที่สำคัญของบริษัท

  ปี 2532 บริษัทจำหน่ายเหล็กแผ่นรีดเย็นโดยการนำเข้าจากต่างประเทศ เนื่องจากในขณะนั้น
  ยังไม่มีการผลิตเหล็กแผ่นรีดเย็นภายในประเทศ

  ปี 2537 บริษัทได้ทำการติดตั้งเครื่องจักร สำหรับตัดเหล็ก ( Cut-to-Length )
  เพื่อให้บริการตัดเหล็กแผ่นตามความต้องการของลูกค้า ซึ่งประกอบธุรกิจในอุตสาหกรรมยานยนต์
  อุตสาหกรรมเครื่องใช้ไฟฟ้า และอุตสาหกรรมเฟอร์นิเจอร์

  ปี 2539 กลุ่มผู้ถือหุ้นใหญ่ ได้ก่อตั้งบริษัท สยามคัลเลอร์ชีท จำกัด เพื่อดำเนินการผลิต
  ผลิตภัณฑ์หลังคาเหล็ก (Roll Forming Metal Sheet) ภายใต้เครื่องหมายการค้า
  “Suntech” ซึ่งใช้ทดแทนหลังคากระเบื้องใยหินที่ประสบปัญหาเรื่องสารก่อมะเร็ง
  ที่ตำบลโคกขาม อำเภอเมือง จังหวัดสมุทรสาคร

  ปี 2540 บริษัทได้ติดตั้งเครื่องจักรสำหรับการตัด (Cutting Sheet) เพิ่มจำนวน 4
  เครื่องและเครื่องจักรสำหรับการตัดเหล็กเป็นแถบเล็ก (Slitting Coil) จำนวน 2 เครื่อง
  ทำให้บริษัทสามารถแปรรูปได้อย่างเต็มรูปแบบ ( Full Scale )
  เพื่อรองรับยอดขายที่เพิ่มขึ้นมาก

  ปี 2543 ก่อสร้างโรงงานสาขาที่ 1 ที่ตำบลแม่รำพึง อำเภอบางสะพาน จังหวัดประจวบคีรีขันธ์
  เนื้อที่รวม 6 ไร่ เพื่อรับซื้อเศษเหล็กคุณภาพสูง ( Scrap ball or Chopstick )
  และตัดเหล็กม้วนขนาดเล็ก ( Pup coil ) จากบริษัท เหล็กแผ่นรีดเย็นไทย จำกัด (มหาชน)
  ( TCRSS ) ซึ่งเป็นผู้ผลิตเหล็กแผ่นรีดเย็นรายใหญ่ของประเทศ ซึ่งตั้งอยู่ที่ อำเภอบางสะพาน
  เพื่อให้เกิดความสะดวกและลดความเสียหายจากการขนส่ง

  ปี 2544 บริษัท สยามคัลเลอร์ชีท จำกัด
  ก่อสร้างโรงงานเพื่อแปรรูปแผ่นหลังคาเหล็กเคลือบสีและผนังเหล็กเคลือบสี ที่ตำบลโคกขาม
  อำเภอเมือง จังหวัดสมุทรสาคร เนื้อที่ 4 ไร่
  เพื่อรองรับความต้องการใช้หลังคาเหล็กที่มีปริมาณเพิ่มขึ้น

  บริษัทได้รับมาตรฐาน ISO 9002 : 1994
  ด้านการจัดการเกี่ยวกับศูนย์บริการเหล็กและการขึ้นรูปหลังคา จากสำนักงานระบบรับรองคุณภาพ
  EAQA / EIT-CBO โดยวิศวกรรมสถานแห่งประเทศไทย ในพระบรมราชูปถัมภ์

  ปี 2545 บริษัทได้เริ่มส่งออกสินค้าเหล็กไปจำหน่ายต่างประเทศในแถบภูมิภาคเอเซีย
  ซึ่งเป็นการขยายตลาดของบริษัทให้กว้างออกไป

  ปี 2546 บริษัท สยามคัลเลอร์ชีท จำกัด เป็นตัวแทนจำหน่าย “Smartruss” จากบริษัท
  บลูสโคป สตีล (ประเทศไทย) จำกัด ซึ่ง Smartruss เป็นระบบโครงหลังคาบ้านแบบใหม่
  ซึ่งใช้เหล็กความแกร่งสูง ( High strength ) ที่มีความหนาเพียง 0.8 มิลลิเมตร
  ติดตั้งโดยใช้สกรูยึด แทนโครงหลังคาเหล็กบ้านแบบเดิมที่เป็นแบบตัวซี ที่ใช้เหล็กหนา 2.3
  มิลลิเมตรและติดตั้งโดยการอ๊อกเชื่อม ซึ่งใช้เวลาติดตั้งนานและโครงหลังคามีน้ำหนักมาก

  ปี 2547 บริษัทเริ่มนำเข้าเหล็กกล้าแรงดึงสูงชุบสังกะสี ( Galvanized High Tensile
  Strength ) จากประเทศแคนาดาและประเทศไต้หวัน
  เพื่อนำมาแปรรูปเป็นเหล็กกล้าแรงดึงสูงชุบสังกะสีรูปตัวซี สำหรับอุตสาหกรรมก่อสร้าง
  ซึ่งเหล็กตัวซีแรงดึงสูงที่ทำจากเหล็กกล้าแรงดึงสูงชุบสังกะสี
  สามารถทดแทนการทาสีกันสนิมและการทาสีจริงได้

  ในไตรมาส 2 บริษัทได้ติดตั้งเครื่องจักรเพื่อผลิตโครงคร่าวเหล็กกล้า
  สำหรับยึดแผ่นฝ้าและแผ่นผนัง ( C-line, C-u, T-bar ) ซึ่งเป็นการเพิ่มมูลค่า ( Value
  added ) จากวัตถุดิบที่บริษัทมีต้นทุนต่ำ และในช่วงเดียวกัน
  บริษัทได้เพิ่มกำลังการผลิตหลังคาเหล็กจากเดิม ปีละ 600,000 ตารางเมตรต่อปี เป็น
  3,000,000 ตารางเมตรต่อปี

  บริษัทได้เพิ่มทุนจดทะเบียน เป็น 300 ล้านบาท โดยเสนอขายให้แก่ผู้ถือหุ้นเดิม
  เพื่อใช้เป็นเงินทุนหมุนเวียนและซื้อทรัพย์สินจากบริษัท สยามคัลเลอร์ชีท จำกัด
  (ถือหุ้นโดยกลุ่มนายชูเกียรติ ยงวงศ์ไพบูลย์ ซึ่งเป็นผู้ถือหุ้นใหญ่ของบริษัท) ทั้งนี้
  ทรัพย์สินที่ซื้อประกอบด้วย ที่ดิน อาคารและเครื่องจักร ราคา 88.78 ล้านบาท
  เป็นราคาที่ต่ำกว่าราคาประเมินโดยผู้ประเมินราคาอิสระที่ได้รับความเห็นชอบจากสำนักงาน
  กลต. ปัจจุบัน บริษัท สยามคัลเลอร์ชีท จำกัด ได้หยุดการดำเนินธุรกิจแล้ว (รายละเอียดในข้อ
  11 รายการระหว่างกัน)

  บริษัทได้รับมาตรฐานผลิตภัณฑ์อุตสาหกรรมสำหรับผลิตภัณฑ์หลังคาเหล็ก
  จากสำนักงานมาตรฐานผลิตภัณฑ์อุตสาหกรรม กระทรวงอุตสาหกรรม

  ปี 2548 เดือนมกราคม เพิ่มทุนจดทะเบียนเป็น 400 ล้านบาท โดยเสนอขายให้แก่ผู้ถือหุ้นเดิม
  เพื่อใช้เป็นเงินทุนหมุนเวียน และบริษัทได้ซื้อหุ้นจากผู้ถือหุ้นเดิมของบริษัท เอส.ซี.สตีลเวอร์ค
  จำกัด ซึ่งเป็นผู้ถือหุ้นกลุ่มเดียวกันกับบริษัท คือ กลุ่มนายชูเกียรติ ยงวงศ์ไพบูลย์
  เพื่อเป็นการปรับโครงสร้างกลุ่มบริษัท มูลค่า 1 ล้านบาท ในราคาพาร์ ซึ่งต่ำกว่ามูลค่าทางบัญชี
  ทำให้เกิดค่าความนิยมติดลบ จำนวน 3.95 ล้านบาท
  ซึ่งแสดงเป็นรายการปรับปรุงจากรายการรวมกิจการที่อยู่ภายใต้การควบคุมเดียวกัน
  ในส่วนของผู้ถือหุ้นของงบการเงินไตรมาส 1 ปี 2548 (รายละเอียดในข้อ 11
  รายการระหว่างกัน)

  เดือนมีนาคม เพิ่มทุนจดทะเบียนเป็น 500 ล้านบาท และเปลี่ยนแปลงมูลค่าที่ตราไว้ (PAR)
  จากราคาหุ้นละ 100 บาท เป็นราคาหุ้นละ 1 บาท
  โดยกำหนดให้มีการเสนอขายหุ้นเพิ่มทุนที่ออกใหม่แก่ประชาชน จำนวน 100 ล้านหุ้น
  และบริษัทได้จดทะเบียนแปรสภาพเป็นบริษัทมหาชนจำกัด

  เดือนเมษายน
  บริษัทได้รับมาตรฐานผลิตภัณฑ์อุตสาหกรรมสำหรับผลิตภัณฑ์โครงคร่าวเหล็กกล้าสำหรับยึดแผ่นฝ้าและแผ่นผนัง
  จากสำนักงานมาตรฐานผลิตภัณฑ์อุตสาหกรรม กระทรวงอุตสาหกรรม

2.2 ภาพรวมการประกอบธุรกิจของบริษัท

โครงสร้างธุรกิจของบริษัท เพิ่มสินสตีลเวิคส์ จำกัด (มหาชน) ณ วันที่ 31 ธันวาคม 2552

บริษัท เอส.ซี. สตีลเวอร์ค จำกัด

จัดตั้งขึ้นในปี 2539
เพื่อดำเนินธุรกิจบริการรับติดตั้งแผ่นเหล็กหลังคาเหล็กเคลือบสีและผนังเหล็กเคลือบสี ทั้งนี้
สำหรับการออกแบบโครงสร้างหลังคา การถอดแบบ
การกำหนดจำนวนชิ้นงานที่ต้องการประกอบหลังคา การประเมินราคา ดำเนินการโดยบริษัท
เพิ่มสินสตีลเวิคส์ จำกัด (มหาชน)

นอกจากบริษัท เพิ่มสินสตีลเวิคส์ จำกัด (มหาชน) แล้วยังมีบริษัทย่อย 1 แห่ง คือ บริษัท เอส. ซี
สตีลเวอร์ค จำกัด มีทุนจดทะเบียนและเรียกชำระแล้ว 10 ล้านบาท
ซึ่งจัดตั้งขึ้นเพื่อดำเนินธุรกิจบริการติดตั้งแผ่นหลังคาเหล็กเคลือบสี และผนังเหล็กเคลือบสี

บริษัทมีกำลังการผลิตในการแปรรูปเต็มที่ ดังนี้ สินค้าเหล็กแผ่นรีดเย็น 1,500,000 ตันต่อปี
แผ่นหลังคาเหล็กเคลือบสีและผนังเหล็กเคลือบสี 3,000,000 ตารางเมตรต่อปี
เหล็กโครงคร่าวเพดานและผนัง 10,000,000 เส้นต่อปี และเหล็กกล้าแรงดึงสูงชุบสังกะสีรูปตัวซี
12,000 ตันต่อปี ปัจจุบันบริษัทใช้กำลังการผลิตแยกตามผลิตภัณฑ์ ประมาณร้อยละ 80 ร้อยละ 75
ร้อยละ 65 ร้อยละ 50 ตามลำดับ

บริษัทจำหน่ายสินค้าส่วนใหญ่โดยตรงกับลูกค้า (End User)
ลูกค้าของบริษัทจะนำไปผลิตเป็นสินค้าสำเร็จรูป

หรือเป็นส่วนประกอบสำหรับสินค้าอื่นต่อไป กลุ่มอุตสาหกรรมที่เป็นลูกค้าหลักของบริษัท เช่น
อุตสาหกรรมยานยนต์ อุตสาหกรรมเครื่องใช้ไฟฟ้า อุตสาหกรรมเฟอร์นิเจอร์เหล็ก
อุตสาหกรรมท่อเหล็กและอุตสาหกรรมก่อสร้าง เป็นต้น สำหรับเหล็กโครงคร่าวเพดานและผนัง
บริษัทจำหน่ายสินค้าให้กับผู้รับเหมาและผู้ค้าส่งในอัตราส่วนร้อยละ 90
ของการจำหน่ายเหล็กโครงคร่าวเพดานและผนัง
และสำหรับแผ่นหลังคาเหล็กเคลือบสีและผนังเหล็กเคลือบสีนั้น
บริษัทจำหน่ายให้กับลูกค้าโดยตรงและผ่านผู้รับเหมาก่อสร้างในอัตราส่วน 50 : 50
เนื่องจากแผ่นหลังคาเหล็กเคลือบสีและผนังเหล็กเคลือบสีจะเป็นการผลิตตามคำสั่งเท่านั้น

+---+-----------------+-----+---+-----+--------+-------+-------+-------+
|   |                 |     |   |     |        |       |       |       |
+---+-----------------+-----+---+-----+--------+-------+-------+-------+
|   |                 |     |   |     |        |       |       |       |
+---+-----------------+-----+---+-----+--------+-------+-------+-------+
| 2 |                 |     |   |     |        |       |       |       |
| . |                 |     |   |     |        |       |       |       |
| 3 |                 |     |   |     |        |       |       |       |
| โ |                 |     |   |     |        |       |       |       |
| ค |                 |     |   |     |        |       |       |       |
| ร |                 |     |   |     |        |       |       |       |
| ง |                 |     |   |     |        |       |       |       |
| ส |                 |     |   |     |        |       |       |       |
| ร |                 |     |   |     |        |       |       |       |
| ้า |                 |     |   |     |        |       |       |       |
| ง |                 |     |   |     |        |       |       |       |
| ร |                 |     |   |     |        |       |       |       |
| า |                 |     |   |     |        |       |       |       |
| ย |                 |     |   |     |        |       |       |       |
| ไ |                 |     |   |     |        |       |       |       |
| ด |                 |     |   |     |        |       |       |       |
| ้ข |                 |     |   |     |        |       |       |       |
| อ |                 |     |   |     |        |       |       |       |
| ง |                 |     |   |     |        |       |       |       |
| บ |                 |     |   |     |        |       |       |       |
| ร |                 |     |   |     |        |       |       |       |
| ิษ |                 |     |   |     |        |       |       |       |
| ัท |                 |     |   |     |        |       |       |       |
+---+-----------------+-----+---+-----+--------+-------+-------+-------+
| ล | กลุ่มผลิตภัณฑ์       | 2   |   |     | 2551   |       | 2550  |       |
| ำ |                 | 552 |   |     |        |       |       |       |
| ด |                 |     |   |     |        |       |       |       |
| ับ |                 |     |   |     |        |       |       |       |
| ที่ |                 |     |   |     |        |       |       |       |
+---+-----------------+-----+---+-----+--------+-------+-------+-------+
|   |                 | พัน  |   | ร้อ  | พันบาท  | ร้อยละ | พันบาท | ร้อยละ |
|   |                 | บาท |   | ยละ |        |       |       |       |
+---+-----------------+-----+---+-----+--------+-------+-------+-------+
| 1 | เหล็กรีดเย็น       | 1,3 |   | 55  | 1,617, | 73.93 | 1,    | 64.69 |
|   |                 | 02, |   | .46 | 886.95 |       | 250,4 |       |
| 2 | เหล็กรีดร้อน       | 343 |   |     |        | -     | 94.13 | -     |
|   |                 | .69 |   | 31  | -      |       |       |       |
|   |                 |     |   | .31 |        |       | -     |       |
|   |                 | 7   |   |     |        |       |       |       |
|   |                 | 35, |   |     |        |       |       |       |
|   |                 | 160 |   |     |        |       |       |       |
|   |                 | .30 |   |     |        |       |       |       |
+---+-----------------+-----+---+-----+--------+-------+-------+-------+
| 3 | เหล็ก            | 1   |   | 5   | 67,    | 3.10  | 81,4  | 4.22  |
|   | เคลือบด้วยเคมีไฟฟ้า | 34, |   | .73 | 877.91 |       | 94.02 |       |
|   |                 | 553 |   |     |        |       |       |       |
|   |                 | .28 |   |     |        |       |       |       |
+---+-----------------+-----+---+-----+--------+-------+-------+-------+
| 4 | เหล็กกล้าแร       | -   |   | -   | 16,    | 0.74  | 16,0  | 0.83  |
|   | งดึงชุบสังกะสีรูปตัวซี |     |   |     | 222.58 |       | 65.43 |       |
+---+-----------------+-----+---+-----+--------+-------+-------+-------+
| 5 | เหล             | 18, |   | 0   | 21,    | 0.98  | 53,1  | 2.75  |
|   | ็กโครงคร่าวและผนัง | 881 |   | .80 | 454.54 |       | 57.43 |       |
|   |                 | .65 |   |     |        |       |       |       |
+---+-----------------+-----+---+-----+--------+-------+-------+-------+
| 6 | แผ่นหลังคาเคลือบสีแ | 99, |   | 4   | 457,   | 20.91 | 515,5 | 26.67 |
|   | ละผนังเหล็กเคลือบสี | 267 |   | .23 | 581.32 |       | 89.08 |       |
|   |                 | .20 |   |     |        |       |       |       |
+---+-----------------+-----+---+-----+--------+-------+-------+-------+
| 7 | ร               | 14, |   | 0   | 6,     | 0.28  | 10,8  | 0.56  |
|   | ายได้จากการบริการ | 848 |   | .63 | 169.33 |       | 52.98 |       |
|   |                 | .92 |   |     |        |       |       |       |
+---+-----------------+-----+---+-----+--------+-------+-------+-------+
| 8 | รายได้อื่น         | 43, |   | 1   | 1,     | 0.06  | 5,4   | 0.28  |
|   |                 | 231 |   | .84 | 398.08 |       | 52.98 |       |
|   |                 | .95 |   |     |        |       |       |       |
+---+-----------------+-----+---+-----+--------+-------+-------+-------+
|   | รวมรายได้        | 2,3 |   | 100 | 2,188, | 1     | 1,    | 1     |
|   |                 | 48, |   | .00 | 590.71 | 00.00 | 933,1 | 00.00 |
|   |                 | 286 |   |     |        |       | 06.05 |       |
|   |                 | .99 |   |     |        |       |       |       |
+---+-----------------+-----+---+-----+--------+-------+-------+-------+

4.  เป้าหมายในการดำเนินธุรกิจของบริษัท

    บริษัทมีเป้าหมายที่จะพัฒนาผลิตภัณฑ์เหล็กของบริษัทให้มีความหลากหลาย
    เพื่อตอบสนองความต้องการของลูกค้าให้ได้มากที่สุด โดยมุ่งเน้นการสร้างมูลค่าเพิ่ม (Value
    Added) ให้กับผลิตภัณฑ์ของบริษัท รวมถึงการพัฒนาผลิตภัณฑ์ใหม่ ๆ โดยต้นปี 2548
    บริษัทได้ดำเนินการผลิต เหล็กโคร่งคร่าวเพดานและผนัง
    และเหล็กกล้าแรงดึงสูงชุบสังกะสีรูปตัวซี และในไตรมาสที่ 3 ปี 2548
    บริษัทจะดำเนินการผลิตแผ่นหลังคาเหล็กเคลือบสีฉีดฉนวนกันความร้อน
    ซึ่งเป็นการสร้างมูลค่าเพิ่มให้แก่ผลิตภัณฑ์หลังคาเหล็กเคลือบสีเดิมของบริษัท
    โดยผลิตภัณฑ์ดังกล่าวเป็นการฉีดฉนวนกันความร้อนบนแผ่นหลังคาพร้อมกับการขึ้นรูปแผ่นหลังคาซึ่งจะสามารถนำไปติดตั้งได้เลย
    ในขณะที่การติดตั้งฉนวนกันความร้อนแบบเดิมต้องนำแผ่นกันความร้อนมาติดกับแผ่นหลังคาหรือนำฉนวนกันความร้อนไปฉีดใต้แผ่นหลังคาหลังจากการติดตั้งซึ่งต้องใช้เวลาในการติดตั้งนาน
    อายุการใช้งานรวมทั้งความสวยงามน้อยกว่า

    สำหรับการจัดจำหน่ายสินค้า บริษัทมีแผนที่จะจัดตั้งศูนย์กระจายสินค้าของบริษัทในแต่ละภูมิภาค
    เพื่อตอบสนองความต้องการของลูกค้าในแต่ละพื้นที่
    และเป็นการกระจายฐานลูกค้าจากเดิมที่มีอยู่เฉพาะในเขตกรุงเทพและปริมณฑลให้ไปสู่ลูกค้าในภูมิภาคต่างๆ
    โดยบริษัทคาดว่าจะเริ่มจากการก่อสร้างศูนย์กระจายสินค้าในบริเวณโรงงานของบริษัทที่อำเภอบางสะพาน
    จังหวัดประจวบคีรีขันธ์ เพื่อตอบสนองกลุ่มลูกค้าในเขตภาคใต้

    นอกจากนี้ บริษัทมีเป้าหมายในการพัฒนาตราสินค้า “Suntech”
    ให้เป็นที่ยอมรับในตลาดแผ่นเหล็กมุงหลังคาทั้งในด้านคุณภาพของสินค้าและบริการการติดตั้งที่รวดเร็ว
    ในขณะที่ราคาไม่สูงกว่าผู้ผลิตรายอื่น
    รวมทั้งบริษัทมีความได้เปรียบจากการที่บริษัทมีสต็อกเหล็กแผ่นเคลือบสีหลากหลายสามารถให้ลูกค้าเลือกสีได้